Diari Oficial de la Generalitat Valenciana


Sumari del DOGV 3686, del 11-02-2000 (2000/999)

RESOLUCIÓ de 25 de gener de 2000, del secretari general de la Presidència de la Generalitat, de la Convocatòria d’11 de novembre de 1999, per la qual es convocaven per a 1999 ajudes a joves cooperants per al finançament d’estades a països en vies de desenvolupament.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3686

Data del DOGV
:   11-02-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/999


Organisme emissor
:   Presidència de la Generalitat

Tipus de document
:   Resolució

RESOLUCIÓ de 25 de gener de 2000, del secretari general de la Presidència de la Generalitat, de la Convocatòria d'11 de novembre de 1999, per la qual es convocaven per a 1999 ajudes a joves cooperants per al finançament d'estades a països en vies de desenvolupament. [2000/X999]
  
Vist que el 17 de novembre de 1999 es va publicar en el Diari Oficial de la Generalitat Valenciana número 3.627, la Resolució d'11 de novembre de 1999, del secretari general de Presidència de la Generalitat, per la qual es convocaven per a 1999 ajudes per a joves cooperants per al finançament d'estades a països en vies de desenvolupament.
  
Vist que a aquesta convocatòria s'hi han presentat un total de 71 persones, tres d'elles fora de termini.
  
Vist que el Consell Assessor de la Comissió Executiva per a l'aplicació del programa de cooperació amb països en vies de desenvolupament, segons l'article 6 de la resolució de la convocatòria, després de valorar els criteris establerts en dita resolució, ha aprovat en la reunió de 17 de gener de 2000, un dictamen en què es realitza una proposta motivada de resolució de la convocatòria.
  
Vist que les atribucions conferides per l'article 6 de la Resolució d'11 de novembre de 1999, en relació amb l'article 3 del Decret 13/1999, de 30 de juliol del president de la Generalitat Valenciana, sobre delegació de competències i, a proposta del Consell Assessor de la Comissió Executiva per a l'aplicació del programa de cooperació amb països en vies de desenvolupament, adoptada en la sessió de 17 de gener de 2000, resolc:
  
Concedir a les persones relacionades en els onze primers llocs de l'annex I una ajuda amb l'import màxim estipulat en l'article 2, últim paràgraf de la resolució de la convocatòria de 625.000 pessetes (3.756 euros).
  
La resta de persones que apareixen en el citat annex I quedaran en llista de reserva, per a cobrir les possibles renúncies o revocacions de les esmentades ajudes, que s'adjudicaran per ordre rigorós de classificació.
  
I denegar a les persones relacionades en l'annex II la sol·licitud presentada per no haver aconseguit la puntuació mínima en l'autobarem per a passar a la fase d'entrevista, així com als relacionats en l'annex III per haver efectuat la seua sol·licitud fora de termini.
  
València, 25 de gener de 2000.- El secretari general: Vicente Gomis Cerdán.